(2)Neuvosto antoi Virolle 9 päivänä heinäkuuta 2019 ja 20 päivänä heinäkuuta 2020 talouspolitiikan eurooppalaisen ohjausjakson yhteydessä suosituksia. Neuvosto suositteli Virolle erityisesti, että tämä parantaa sosiaalisten turvaverkkojen riittävyyttä, mukaan lukien työttömyyskorvausjärjestelmän kattavuuden laajentaminen, ja sosiaalipalvelujen kohtuuhintaista ja integroitua saatavuutta sekä toteuttaa toimenpiteitä sukupuolten välisen palkkaeron kaventamiseksi, myös parantamalla palkkauksen läpinäkyvyyttä. Se suositteli myös, että parannetaan terveydenhuoltojärjestelmän saatavuutta ja selviytymiskykyä, muun muassa puuttumalla terveydenhuollon työvoimapulaan, vahvistamalla perusterveydenhuoltoa ja varmistamalla kriittisten lääkinnällisten tuotteiden tarjonta. Lisäksi se suositteli, että puututaan osaamisvajeeseen ja edistetään innovointia parantamalla koulutusjärjestelmän valmiuksia ja työmarkkinarelevanssia. Virolle suositeltiin myös, että se keskittäisi investoinnit vihreään siirtymään ja digitaaliseen muutokseen, erityisesti yritysten digitalisointiin, tutkimukseen ja innovointiin, mukaan lukien pienten ja keskisuurten yritysten innovointivalmiuksien tukeminen, puhtaaseen ja tehokkaaseen energian tuotantoon ja käyttöön, resurssitehokkuuteen sekä kestävään liikenteeseen, jotta hiilen käytöstä voidaan luopua asteittain taloudessa. Lisäksi neuvosto suositteli, että varmistetaan rahoituksen riittävä saanti ja nopeutetaan pyrkimyksiä varmistaa rahanpesun torjuntasäännöstön tehokas valvonta ja noudattaminen. Covid-19-kriisin torjumiseksi Virolle suositeltiin, että se toteuttaisi kaikki tarvittavat toimenpiteet pandemian torjumiseksi tuloksellisesti ja talouden ylläpitämiseksi ja harjoittaisi taloustilanteen salliessa finanssipolitiikkaa, jonka tavoitteena on saavuttaa maltillisella tasolla oleva julkisen talouden rahoitusasema keskipitkällä aikavälillä ja varmistaa velkakestävyys samalla, kun lisätään investointeja. Arvioituaan edistymistä kyseisten maakohtaisten suositusten täytäntöönpanossa elpymis- ja palautumissuunnitelman toimittamisajankohtana komissio katsoo, että suositus, jonka mukaan olisi toteutettava tarvittavat toimenpiteet pandemian torjumiseksi tuloksellisesti, talouden ylläpitämiseksi ja alkavan elpymisen tukemiseksi, on pantu kaikilta osin täytäntöön. Lisäksi se katsoo, että huomattavaa edistystä on saavutettu niiden suositusten suhteen, jotka koskevat investointien keskittämistä energiaverkkojen yhteenliitäntöihin.

(17)On odotettavissa, että elpymis- ja palautumissuunnitelmalla on asetuksen (EU) 2021/241 19 artiklan 3 kohdan c alakohdan ja liitteessä V olevan kriteerin 2.3 mukaisesti suuria vaikutuksia (luokitus A) Viron kasvupotentiaalin, työpaikkojen syntymisen sekä taloudellisen, sosiaalisen ja institutionaalisen palautumiskyvyn lujittumiseen ja Euroopan sosiaalisten oikeuksien pilarin täytäntöönpanoon muun muassa siten, että se edistää lapsia ja nuoria koskevia toimintapolitiikkoja sekä lieventää covid-19-kriisin taloudellisia ja sosiaalisia vaikutuksia, jotta voidaan lisätä taloudellista, sosiaalista ja alueellista yhteenkuuluvuutta ja lähentymistä unionissa.

(16)Elpymis- ja palautumissuunnitelma tarjoaa perustan lisäuudistusten toteuttamiselle sosiaali- ja terveysalalla, jotta voidaan puuttua terveydenhuollon työvoimapulaan, parantaa pitkäaikaishoidon laatua ja saatavuutta kaikille, joilla on hoitotarpeita, laajentaa työttömyyskorvauksen kattavuutta ja kaventaa sukupuolten välistä palkkaeroa erityisesti parantamalla palkkauksen läpinäkyvyyttä. Elpymis- ja palautumissuunnitelman sisältämät toimenpiteet, joilla edistetään hiilen käytöstä luopumista taloudessa, liittyvät pääasiassa investointeihin. Oletuksena on, että konkreettiset uudistustoimet öljyliuskeen käytöstä luopumiseksi asteittain vahvistetaan energia-alan kansallisessa kehityssuunnitelmassa vasta vuoden 2025 lopulla.

(14)Uudistuksilla ja investoinneilla, joilla vahvistetaan perusterveydenhuoltoa, puututaan terveydenhuollon työvoimapulaan, nykyaikaistetaan sähköisten terveyspalvelujen hallinnointia ja lujitetaan terveydenhuollon infrastruktuureja, mukaan lukien Pohjois-Viron lääketieteellisen kampuksen rakentaminen, on tarkoitus parantaa terveydenhuoltojärjestelmän saatavuutta ja selviytymiskykyä. Sosiaalipalvelujen saatavuuden odotetaan paranevan pitkäaikaishoitoa koskevilla toimenpiteillä, mukaan lukien ne, joilla nykyaikaistetaan ja yksinkertaistetaan tukijärjestelmää, joka on tarkoitettu lapsille, joilla on suurempia hoitotarpeita, ja toimintasuunnitelmalla, joka koskee sosiaali- ja terveydenhuoltopalvelujen integroimista. Sukupuolten välisen palkkaeron kaventamista koskevilla toimenpiteillä on tarkoitus edistää sosiaalista yhteenkuuluvuutta. Investointien, joilla tuetaan nuoria, jotta nämä saisivat työkokemusta ja voisivat parantaa osaamistaan, odotetaan vähentävän osaamisvajetta ja lievittävän nuorisotyöttömyyttä. Työttömyysvakuutusetuuden keston pidentäminen 60 päivällä tapauksissa, joissa työmarkkinaolosuhteet ovat epäsuotuisat, vahvistaa sosiaalista turvaverkkoa jossain määrin. Uudistusten ja investointien, jotka toteutetaan terveydenhuollon alalla, sosiaalialalla ja digitalisoinnin alalla, odotetaan myös osaltaan vähentävän alueellisia eroja.

Vihreän siirtymän edistäminen, luonnon monimuotoisuus mukaan lukien

(25)Elpymis- ja palautumissuunnitelma sisältää asetuksen (EU) 2021/241 19 artiklan 3 kohdan e alakohdan ja liitteessä V olevan kriteerin 2.5 mukaisesti toimenpiteitä, joilla suuressa määrin (luokitus A) edistetään vihreää siirtymää, luonnon monimuotoisuus mukaan luettuna, tai siitä johtuviin haasteisiin vastaamista. Ilmastotavoitteita tukevat toimenpiteet ovat määrältään 41,5 prosenttia suunnitelman kokonaismäärärahoista mainitun asetuksen liitteessä VI esitetyn menetelmän mukaisesti laskettuna. Kuten mainitun asetuksen 17 artiklassa edellytetään, elpymis- ja palautumissuunnitelma on johdonmukainen niiden tietojen kanssa, jotka on sisällytetty kansalliseen energia- ja ilmastosuunnitelmaan vuosiksi 2021–2030.

(26)Viron elpymis- ja palautumissuunnitelma edistää vihreää siirtymää kolmella osa-alueella: yritysten vihreä siirtymä, kestävä energia ja energiatehokkuus sekä kestävä liikenne. Hiilen käytöstä luopuminen taloudessa on yksi Viron suurimmista haasteista. Elpymis- ja palautumissuunnitelmassa vahvistetaan maalle selkeä kehityspolku tavoitteineen ja toimineen, jotka koskevat öljyliuskeen käytöstä luopumista asteittain energia-alalla ja jotka on määrä vahvistaa energia-alan kansallisessa kehityssuunnitelmassa. Elpymis- ja palautumissuunnitelmassa kannustetaan uusiutuvan energian käyttöön poistamalla hallinnollisia esteitä, parantamalla verkkoa ja helpottamalla yhteyksiä siihen sekä pilotoimalla energian varastointiratkaisuja. Elpymis- ja palautumissuunnitelmalla on myös tarkoitus edistää vihreän vedyn teknologioiden käyttöönottoa koko arvoketjun pituudelta tuotannosta kulutukseen. Tavoitteena on lisätä liikenteen kestävyyttä luomalla uusia yhteyksiä erilaisten kestävien liikennemuotojen välillä. Painopisteinä ovat rautatiet ja aktiiviset liikkumismuodot, kuten pyöräily. Elinkeinoalan vihreää siirtymää olisi tuettava kehittämällä vihreitä teknologioita, lisäämällä vähähiiliseen ja ilmastoneutraaliin talouteen liittyviä tutkimus- ja innovointivalmiuksia sekä parantamalla resurssitehokkuutta. Tarkoituksena on tukea nykyaikaistamista ja muutoksia liiketoimintamalleissa valmistusteollisuuden yrityksissä sekä parantaa vihreään siirtymään liittyviä taitoja. Elpymis- ja palautumissuunnitelmassa on vahva kiertotalouden mukainen liiketoimintanäkökulma. Elpymis- ja palautumissuunnitelmaan ei sisälly toimenpiteitä, joiden tavoitteena on luonnon monimuotoisuus. Jotkin ilmastonmuutoksen hillitsemiseen tähtäävistä toimenpiteistä voivat kuitenkin olla hyödyllisiä myös luonnon monimuotoisuuden säilyttämisen kannalta, koska ilmastonmuutos on yksi suurimmista luonnon monimuotoisuuteen kohdistuvista uhkista.

(27)Elpymis- ja palautumissuunnitelmalla tuetaan hiilen käytöstä luopumista Virossa ja energiasiirtymää koskevia tavoitteita, jotka on vahvistettu vuoden 2030 kansallisessa energia- ja ilmastosuunnitelmassa, sekä vuotta 2050 silmällä pitäen. Elpymis- ja palautumissuunnitelman toimenpiteillä pyritään siihen, että uusiutuvan energian osuus energian kokonaisloppukulutuksessa on 42 prosenttia. Tämä on Viron unionin tason tavoite vuodelle 2030. Sähköverkkoon ja sähkönvarastointiin tehtävillä investoinneilla autetaan Viroa saavuttamaan tämä tavoite. Lisäksi Viron elpymis- ja palautumissuunnitelmassa tuetaan tasoltaan vähintään melko perusteellista rakennusten peruskorjausta, joka tuottaisi vähintään 30 prosentin primäärienergiasäästöt. Tämän on tarkoitus vauhdittaa Viron vuoden 2030 energiatehokkuustavoitteita ja pitkän aikavälin peruskorjausstrategiaa. Kestävää liikennettä koskevilla toimenpiteillä tuetaan henkilöautokannasta peräisin olevien päästöjen vähentämistä ilmanlaadun parantamiseksi ja kannustetaan rautatieliikenteen kaltaisten kestävien liikennemuotojen käyttöön.

Digitaalisen muutoksen edistäminen

(28)Elpymis- ja palautumissuunnitelma sisältää asetuksen (EU) 2021/241 19 artiklan 3 kohdan f alakohdan ja liitteessä V olevan kriteerin 2.6 mukaisesti toimenpiteitä, joilla suuressa määrin (luokitus A) edistetään digitaalista muutosta tai siitä johtuviin haasteisiin vastaamista. Digitaalisia tavoitteita tukevat toimenpiteet ovat määrältään 21,5 prosenttia suunnitelman kokonaismäärärahoista mainitun asetuksen liitteessä VII esitetyn menetelmän mukaisesti laskettuna.

(29)Elpymis- ja palautumissuunnitelma edistää digitaalista muutosta pääosin kahdella osa-alueella: yritysten digitaalinen muutos ja julkisten palvelujen lisänykyaikaistaminen. Jotta voidaan auttaa eri alojen yrityksiä, erityisesti pieniä ja keskisuuria yrityksiä, tarttumaan digitaaliteknologioiden tarjoamiin mahdollisuuksiin, elpymis- ja palautumissuunnitelma sisältää sellaisen investointijärjestelmän luomisen, josta yritykset saavat rahoitustukea digitaalisen muutoksen eri näkökohtiin aina tutkimuksesta ja kehityksestä ja strategioiden kehittämisestä teknologioiden käyttöönottoon. Tämä investointia täydennetään kahdella toimenpiteellä, joilla pyritään edistämään digitaalista muutosta rakennusalalla ja maanteiden tavaraliikenteen alalla, joilla digitaaliteknologioiden potentiaalia ei tähän saakka ole hyödynnetty riittävästi. Lisäksi elpymis- ja palautumissuunnitelmalla edistetään keskeisiä digitaitoja toteuttamalla tiedotustoimia, jotka on suunnattu pienten ja keskisuurten yritysten johtajille, ja tukemalla tieto- ja viestintäteknologian asiantuntijoiden täydennys- ja uudelleenkoulutusta.

(30)Viro on julkisten palvelujen digitalisoinnin edelläkävijä, ja elpymis- ja palautumissuunnitelma sisältää toimenpiteitä, joilla pyritään antamaan uutta vauhtia hallinnon digitaaliselle muutokselle. Ehdotetut uudistukset ja investoinnit kattavat seuraavaa: valtion tietojärjestelmien osan migroituminen tietoturvalliseen pilvipalveluun, uusien digitaalisten ratkaisujen kehittäminen yksinkertaisten ja tehokkaampien julkisten palvelujen varmistamiseksi sekä kansalaisille että yrityksille sekä tietojärjestelmien ja datan hallinnan uudelleenorganisointi julkisissa laitoksissa Lisäksi oletuksena on, että investoinnilla, jolla tuetaan erittäin suuren kapasiteetin laajakaistaverkkojen käyttöönottoa alueilla, joilla markkinoiden toiminnassa on puutteita, voidaan vähentää digitaalista kuilua ja varmistaa, että kaikki kansalaiset voivat hyötyä kaavaillusta edistyksestä digitaalisten julkisten palvelujen tarjonnassa Virossa.

Pysyvät vaikutukset

(31)On odotettavissa, että elpymis- ja palautumissuunnitelma tuottaa suuressa määrin (luokitus A) asetuksen (EU) 2021/241 19 artiklan 3 kohdan g alakohdan ja liitteessä V olevan kriteerin 2.7 mukaisesti pysyviä vaikutuksia Virossa.

(32)Suunniteltujen uudistusten täytäntöönpanon odotetaan johtavan rakenteellisiin muutoksiin. Erityisesti uudistuksilla, joilla pyritään edistämään vihreää siirtymää ja digitaalista muutosta, odotetaan olevan myönteisiä vaikutuksia kasvupotentiaaliin ja talouden muutokseen, koska ne lisäävät tehokkuutta, työpaikkoja ja tuottavuutta. Elpymis- ja palautumissuunnitelma sisältää uudistuksia, joilla pyritään edistämään energiatehokkuutta ja vähentämään uusiutuvaan energiaan tehtävien investointien sääntelyesteitä. Tämän odotetaan parantavan markkinoiden toimintaa siten, että saadaan aikaan yksityisiä investointeja. Uudistusten, joissa painopisteenä ovat digitaaliset julkiset palvelut, odotetaan osaltaan parantavan julkisen hallinnon tehokkuutta entisestään ja hyödyttävän sekä kansalaisia että yrityksiä. Uudistusten, joilla pyritään edistämään digitaitojen kehittämistä, odotetaan kaventavan pysyvästi virolaisten yritysten osaamisvajetta. Sukupuolten välisen palkkaeron kaventamista koskevien lisätoimien odotetaan parantavan sukupuolten tasa-arvoa ja talouden kasvua.

(33)Myös terveyteen liittyvien toimenpiteiden odotetaan tuovan mukanaan myönteisen rakennemuutoksen toimintapolitiikkoihin tai laitoksiin. Erityisesti terveydenhuollon uudistusten odotetaan parantavan terveydenhuollon palvelujen saatavuutta ja laatua sekä vähentävän alueellisia eroja palvelujen tarjonnassa. Tämä parantaa osaltaan terveystuloksia.

(34)Rakennemuutoksia odotetaan myös kaavailtujen investointien toteuttamisesta pääasiassa niiden myönteisten vaikutusten kautta, joita investoinneilla on kilpailukykyyn. Investoinneilla, joilla edistetään digitaalisten ratkaisujen käyttöönottoa rakennusalalla ja maanteiden tavaraliikenteen alalla, odotetaan olevan pysyviä vaikutuksia. Investointi, jolla tuetaan erittäin suuren kapasiteetin laajakaistaverkkojen käyttöönottoa alueilla, joilla markkinoiden toiminnassa on puutteita, auttaa vähentämään digitaalista kuilua kaupunki- ja maaseutualueiden välillä. Oletuksena on, että myös investoinneilla liikenneinfrastruktuuriin, kuten rauta- ja raitioteihin, rautatieasemiin ja pyöräteihin, on pysyviä vaikutuksia liikkuvuuteen. Niiden odotetaan helpottavan vaihtoja kestävien liikennemuotojen välillä.

(35)Elpymis- ja palautumissuunnitelman pysyviä vaikutuksia voidaan lisätä myös suunnitelman ja muiden, myös koheesiopolitiikan varoin rahoitettavien ohjelmien yhteisvaikutuksella, erityisesti vastaamalla merkittävällä tavalla syvään juurtuneisiin alueellisiin haasteisiin ja edistämällä tasapainoista kehitystä.

Seuranta ja täytäntöönpano

(36)Elpymis- ja palautumissuunnitelmassa ehdotetut järjestelyt ovat asianmukaisia (luokitus A) takaamaan asetuksen (EU) 2021/241 19 artiklan 3 kohdan h alakohdan ja liitteessä V olevan kriteerin 2.8 mukaisesti elpymis- ja palautumissuunnitelman, mukaan lukien suunnitellun aikataulun, välitavoitteiden ja tavoitteiden ja niihin liittyvien indikaattoreiden, tuloksellisen seurannan ja toteuttamisen.

(37)Elpymis- ja palautumissuunnitelmassa esitetään hallinnollinen organisaatio sen täytäntöönpanoa varten sen prosessin mukaisesti, joka on vahvistettu rakennerahastojen hallinnoinnin yhteydessä. Elpymis- ja palautumissuunnitelmassa annetaan yleiskatsaus kaavailtuihin seuranta- ja raportointijärjestelyihin ja yksilöidään toimijat ja niiden roolit ja vastuut. Valtion tukipalvelukeskus toimii hallinnointi- ja koordinointielimenä. Se muodostaa yhdessä valtiovarainministeriön kanssa keskitetyt yksiköt, jotka vastaavat koordinoinnista, seurannasta ja arvioinnista, kun taas vastuuministeriöt vastaavat uudistusten ja investointien toteuttamisesta ja seurannasta omilla vastuualoillaan.

(38)Välitavoitteet ja tavoitteet, jotka liittyvät elpymis- ja palautumissuunnitelman sisältämiin uudistus- ja investointitoimenpiteisiin, ovat selkeitä ja realistisia, ja kyseisille välitavoitteille ja tavoitteille ehdotetut indikaattorit ovat merkityksellisiä, hyväksyttäviä ja luotettavia. Elpymis- ja palautumissuunnitelman sisältämiä toimenpiteitä tuetaan välitavoitteilla ja tavoitteilla, jotka kattavat koko täytäntöönpanokauden. Joskin useita hankkeita, muun muassa kaikkein suurin investointi, on ajoitettu vuoteen 2026. Välitavoitteet ja tavoitteet koskevat myös jo toteutettuja toimenpiteitä, jotka ovat asetuksen (EU) 2021/241 17 artiklan 2 kohdan nojalla tukikelpoisia. Kyseisten välitavoitteiden ja tavoitteiden tyydyttävä saavuttaminen ajallaan on tarpeen maksupyynnön perustelemiseksi.

(39)Jäsenvaltioiden olisi varmistettava, että tukivälineestä annettavasta rahoitustuesta tiedotetaan ja se tuodaan esille asetuksen (EU) 2021/241 34 artiklan mukaisesti. Jäsenvaltioiden auttamiseksi elpymis- ja palautumissuunnitelmiensa täytäntöönpanossa voidaan pyytää teknistä tukea Euroopan parlamentin ja neuvoston asetuksella (EU) 2021/240 perustetusta teknisen tuen välineestä.

Kustannukset